CELEX: 62021TN0668
Language: ro
Date: 2021-10-15 00:00:00
Title: Cauza T-668/21: Acțiune introdusă la 15 octombrie 2021 – Siremar/Comisia

3.1.2022   
            
            
               RO
            
            
               Jurnalul Oficial al Uniunii Europene
            
            
               C 2/42
            
         
      Acțiune introdusă la 15 octombrie 2021 – Siremar/Comisia
      (Cauza T-668/21)
      (2022/C 2/58)
      Limba de procedură: italiana
      
         Părțile
      
      
         Reclamantă: Sicilia Regionale Marittima SpA – Siremar (Roma, Italia) (reprezentanți: B. Nascimbene, F. Rossi Dal Pozzo și A. Moriconi, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei din 17 iunie 2021, prin raportare la articolele 2 și 3;
               
            
                  —
               
               
                  în subsidiar, anularea articolelor 5 și 6 din decizie prin care se dispune recuperarea pretinselor ajutoare și se declară această recuperare imediată și efectivă;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv întemeiat pe încălcarea articolului 107 alineatul (1) și a articolului 108 alineatul (2) TFUE, precum și a Orientărilor pentru salvarea și restructurarea întreprinderilor din 2004.
                  
                              —
                           
                           
                              Se arată în această privință că decizia atacată este afectată de o eroare de drept prin raportare la articolul 107 alineatul (3) litera (b) TFUE, precum și la Orientările din 2004, prin aceea că s-a concluzionat că ajutorul pentru salvarea Siremar a fost prelungit nelegal pentru un an și este incompatibil cu normele Uniunii în materia ajutorului de stat.
                           
                        
            
                  2.
               
               
                  Al doilea motiv întemeiat pe încălcarea articolului 107 alineatul (1) și a articolului 108 alineatul (2) TFUE prin raportare la exceptările de la plata oricărui impozit.
                  
                              —
                           
                           
                              Se arată în această privință că dreptul la exceptare fiscală în discuție este subordonat condițiilor definite în mod general pentru procedurile de insolvență.
                           
                        
            
                  3.
               
               
                  Al treilea motiv întemeiat pe încălcarea principiilor securității juridice și bunei administrări în raport cu durata procedurii și caracterul nelegitim subsecvent al dispoziției de recuperare.
                  
                              —
                           
                           
                              Se arată în această privință că procedura de investigație contestată a avut o durată excesivă, în contradicție cu principiile securității juridice și bunei administrări, precum și cu principiile generale care sunt corolarele acestora.